Rijeka, 16. rujna 2020.g.

**NAJAVA DOGAĐANJA I POZIV ZA MEDIJE**

**KONCERT INSPIRIRAN TEMOM MIGRACIJA I POVIJESTI NAŠEG KRAJA**

**U SKLOPU FESTIVALA *LOVRAN CLASSIC***

**U četvrtak 17. rujna 2020.g. od 20 sati u okviru festivala *Lovran Classic* u kinu Sloboda** (Trg slobode 11) **u Lovranu održat će se koncert *U prijateljstvu***.

**Koncert, na koji je ulaz besplatan, sastavni je dio programa Doba moći Rijeke 2020 - Europske prijestolnice kulture. Koncert je inspiriran temom migracija i povijesti našega kraja te donosi skladbe Karlaheinza Stockhausena, Borisa Papandopula i Béle Bartóka.** Iste večeri bit će izvedena i **praizvedba nove kompozicije mladog riječkog skladatelja** **Juraja Marka Žerovnika**.

Na koncertu sviraju **Metod Sironić**, **Jelena Tihomirović** i **Marta Karolina Cader**.

**Koncert je organiziran uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Festival *Lovran Classic* započeo je u Lovranu 10. rujna i dosad su u sklopu festivala održana 3 koncerta. Nakon izvedbe koncerta *U prijateljstvu* ovog četvrtka, festival zaključuje koncert ***Kalamos kvinteta*** **na Trgu sv. Ivana u Starom gradu u Lovranu**, koji će se održati **18. rujna od 20 sati**.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42